pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธ.ก.ส. พร้อมโอนเงินเยียวยา 5,000 บาท รวม 3 เดือน แก่เกษตรกรที่ขึ้นทะเบียน 10 ล้านราย [กระทรวงการคลัง]
วันอังคารที่ 5 พฤษภาคม 2563
ธ.ก.ส. พร้อมโอนเงินเยียวยา 5,000 บาท รวม 3 เดือน แก่เกษตรกรที่ขึ้นทะเบียน 10 ล้านราย [กระทรวงการคลัง]
ธ.ก.ส. พร้อมโอนเงินเยียวยา 5,000 บาท รวม 3 เดือน แก่เกษตรกรที่ขึ้นทะเบียน 10 ล้านราย
ธ.ก.ส. พร้อมโอนเงินบรรเทาความเดือดร้อนจากผลกระทบของ COVID-19 ให้กับเกษตรกร 10 ล้านราย รายละ 5,000 บาทต่อเดือนเป็นเวลา 3 เดือน รวมวงเงิน 150,000 ล้านบาท ตามฐานข้อมูลทะเบียนเกษตรกรจากกระทรวงเกษตรและสหกรณ์ที่ผ่านการตรวจสอบแล้ว โดยโอนเงินเข้าบัญชีโดยตรงทั้งบัญชีเงินฝากที่มีกับ ธ.ก.ส. หรือบัญชีที่มีกับธนาคารอื่น คาดเริ่มทยอยโอนได้ตั้งแต่ 15 พ.ค.นี้ ประมาณ 1 ล้านคนต่อวัน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 28 เมษายน 2563 เห็นชอบให้ดําเนินมาตรการช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัสโคโรน่า (COVID-19) โดยจ่ายเงินให้แก่ครัวเรือนเกษตรกรที่ขึ้นทะเบียนเกษตรกรกับหน่วยงานของรัฐ รายละ 5,000 บาท เป็นระยะเวลา 3 เดือน (พ.ค. – ก.ค. 63) จํานวน 10 ล้านราย วงเงินงบประมาณจํานวน 150,000 ล้านบาท ซึ่งขั้นตอนการจ่ายเงินดังกล่าว ธ.ก.ส. จะรับข้อมูลผู้ขึ้นทะเบียนที่ผ่านการตรวจสอบแล้วจากกระทรวงเกษตรและสหกรณ์ และดําเนินการโอนเงินเข้าบัญชีเกษตรกรโดยตรง ในกรณีเกษตรกรมีบัญชีเงินฝากกับ ธ.ก.ส. แล้ว สามารถใช้บัญชีเงินฝากเดิมได้ โดยไม่ต้องมาเปิดบัญชีใหม่ ส่วนเกษตรกรที่ไม่มีบัญชีเงินฝากกับ ธ.ก.ส. สามารถแจ้งบัญชีเงินฝากที่มีอยู่กับธนาคารใดก็ได้ ผ่านเว็บไซต์ www.เยียวยาเกษตรกร.com ของ ธ.ก.ส. ได้ตั้งแต่วันที่ 7 พฤษภาคม 2563 เป็นต้นไป หลังจากระบบประมวลข้อมูลและตรวจสอบบัญชีเงินฝากของเกษตรกรที่ได้รับสิทธิ์ตามมาตรการ ซึ่งจะต้องไม่ซ้ําซ้อนกับความช่วยเหลือในมาตรการ“เราไม่ทิ้งกัน”แล้ว เมื่อ ธ.ก.ส. ได้รับเงินจากกระทรวงการคลัง จะรีบดําเนินการโอนเงินเข้าบัญชีเกษตรกรต่อไป โดยจะกระจายการโอนครอบคลุมพื้นที่ทั่วประเทศ ประมาณวันละ 1 ล้านราย คาดเริ่มทยอยโอนเงินได้ตั้งแต่วันที่ 15 พฤษภาคม 2563 เป็นต้นไป
“โครงการดังกล่าว ธ.ก.ส. จะเร่งดําเนินการภายใต้การควบคุมการแพร่กระจายของโรค COVID-19 อย่างเคร่งครัด ซึ่งนอกจากเกษตรกรไม่จําเป็นต้องมีบัญชีเงินฝากกับ ธ.ก.ส. แล้ว ยังสามารถใช้บัตร ATM ของ ธ.ก.ส. ถอนเงินจากตู้ ATM ของทุกธนาคาร หรือใช้โทรศัพท์มือถือที่มีแอปพลิเคชัน ธ.ก.ส. A-Mobile ถอนเงินโดยไม่ใช้บัตร ATM ที่ตู้ ATM ของ ธ.ก.ส. ได้อีกด้วย ” นายอภิรมย์กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ สนองนโยบายรัฐบาล ใช้ “การตลาดนำการผลิต” สร้างสมดุลทางการตลาด
วันศุกร์ที่ 27 เมษายน 2561
กระทรวงเกษตรฯ สนองนโยบายรัฐบาล ใช้ “การตลาดนําการผลิต” สร้างสมดุลทางการตลาด
กระทรวงเกษตรฯ สนองนโยบายรัฐบาล ใช้ “การตลาดนําการผลิต” เชื่อมั่นสามารถสร้างสมดุลทางการตลาด เพิ่มมูลค่าสินค้าเกษตร อีกทั้งเชื่อมโยงภาครัฐและเอกชน สร้างความมั่นคงทางเศรษฐกิจอย่างยั่งยืน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า นโยบายการพัฒนาการเกษตรของกระทรวงเกษตรฯ ที่ผ่านมา ได้มุ่งเน้นการลดต้นทุนการผลิต และยกระดับมาตรฐานสินค้า โดยขับเคลื่อนผ่านนโยบายสําคัญ 15 เรื่อง เช่น นโยบายเกษตรแปลงใหญ่ มีผลการดําเนินการต่อเนื่องจนถึงครึ่งปีแรกของปีงบประมาณ 2561 รวม 3,880 แปลง พื้นที่ 3.72 ล้านไร่ เกษตรกรทําแปลงใหญ่ รวม 277,127 ราย ผลผลิตสินค้า 74 ชนิด เกษตรกรสร้างมูลค่าผลผลิตได้ รวม 6,075 ล้านบาท และ ธ.ก.ส. ได้อนุมัติสินเชื่อไปแล้วมากกว่า 90 แปลง วงเงิน 500 ล้านบาท ซึ่งในปีนี้ได้ตั้งเป้าหมายการดําเนินงานเกษตรแปลงใหญ่ให้มีจํานวนแปลงเพิ่มขึ้นอีก 20 % นอกจากนี้ยังมีโครงการศูนย์การเรียนรู้พัฒนาการเกษตร (ศพก.) เกษตรทฤษฎีใหม่ การบริหารจัดการน้ํา เป็นต้น ซึ่งผลการดําเนินการที่ผ่านมา พบว่า ปี 2560 ครัวเรือนภาคการเกษตรมีรายได้ทางการเกษตร 160,932 บาท/ครัวเรือน และรายได้นอกการเกษตร 148,346 บาท/ครัวเรือน รวมรายได้ครัวเรือนภาคการเกษตรเพิ่มขึ้นทั้งหมด 309,278 บาท/ครัวเรือน
แต่อย่างไรก็ตามภาคการเกษตรยังมีปัญหาที่ต้องเร่งแก้ไขอย่างต่อเนื่อง อาทิ ราคาสินค้าเกษตรตกต่ํา ผลผลิตล้นตลาด ต้นทุนการผลิตสูง ประสบภัยแล้ง น้ําท่วม เป็นต้น มีสาเหตุมาจากเกษตรกรไทยยังขาดปัจจัยสําคัญ 3 ด้าน คือ 1) ขาดความรู้ 2) ขาดเงินทุน และ 3) ไม่มีตลาดรองรับ จึงกําหนดนโยบาย “ตลาดนําการผลิต ” ซึ่งจะเป็นแนวทางให้เกษตรกรและกลุ่มเกษตรกรวางแผนการผลิตเพื่อตอบสนองกับความต้องการของตลาด โดยความร่วมมือระหว่างกระทรวงเกษตรฯ กระทรวงพาณิชย์ และภาคเอกชนที่เกี่ยวข้อง เช่น สภาอุตสาหกรรม สภาหอการค้าไทย บูรณาการการทํางานร่วมกัน ซึ่งตัวอย่างจังหวัดที่นํานโยบายนี้ไปปฏิบัติและสําเร็จอย่างเป็นรูปธรรม ได้แก่ จังหวัดอุดรธานี โดยสํานักงานเกษตรจังหวัดอุดรธานี ได้จัดพิธีลงนาม MOU ตามพันธะสัญญานําร่อง “การตลาดนําการผลิต” ระหว่างโรงพยาบาลกับวิสาหกิจชุมชนแปลงใหญ่ ในการจัดซื้อรายการอาหาร ประเภท ข้าวสาร พืชผัก และผลไม้ ทั้งนี้ กระทรวงเกษตรฯ ได้ให้ความสําคัญกับการพัฒนาสหกรณ์การเกษตร หรือการรวมกลุ่มวิสาหกิจชุมชน (SMEs) เพื่อหาตลาดและสร้างอํานาจการต่อรองด้านราคาให้กับเกษตรกร ขณะนี้เชื่อมโยงสหกรณ์ 518 แห่ง กับภาคเอกชน 109 แห่ง และมีสหกรณ์ 55 แห่ง ส่งออกผลผลิตไปต่างประเทศ รวม 28 ประเทศ ทําให้เกิดการซื้อขายผลผลิตเกษตร รวม 818,873 ตัน มูลค่า 17,009 ล้านบาท
ส่วนมาตรการแก้ไขปัญหาราคาสินค้าเกษตรตกต่ํา อาทิ ยางพารา กระทรวงเกษตรฯ ได้เตรียมหารือกับกระทรวงพาณิชย์ ตั้งคณะกรรมการยางพาราควบคุมการผลิตราคายางพารา พร้อมเรียก 4 ประเทศผู้ผลิตยางหารือแนวทางใหม่เพื่อลดการกรีดยาง สําหรับมาตรการหยุดกรีดยาง ขณะนี้กระทรวงเกษตรฯ กําลังหาแนวทางที่ชัดเจน รวมถึงเรื่องงบประมาณที่จะใช้จ่ายในการดําเนินการเพื่อปรับเปลี่ยนอาชีพใหม่ ระหว่างชะลอการกรีดยางหรือหยุดกรีดยาง ขณะที่การส่งเสริมการใช้ยางในประเทศ ปัจจุบันมีหลายจังหวัดเริ่มดําเนินการใช้ยางทําถนนแล้ว เช่น จังหวัดบึงกาฬ จังหวัดสงขลา เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สรรพสามิตเปิดเผยปริมาณแอลกอฮอล์ที่ใช้ผลิตและข้อมูลผลิตภัณฑ์ทำความสะอาดทั่วประเทศในเว็บไซต์กรมสรรพสามิต พร้อมแถลงผลการปราบปรามแอลกอฮอล์ผิดกฎหมาย [กระทรวงการคลัง]
วันอังคารที่ 14 เมษายน 2563
สรรพสามิตเปิดเผยปริมาณแอลกอฮอล์ที่ใช้ผลิตและข้อมูลผลิตภัณฑ์ทําความสะอาดทั่วประเทศในเว็บไซต์กรมสรรพสามิต พร้อมแถลงผลการปราบปรามแอลกอฮอล์ผิดกฎหมาย [กระทรวงการคลัง]
กรมสรรพสามิตเปิดเผยปริมาณแอลกอฮอล์ที่ใช้ในระบบการผลิตผลิตภัณฑ์ทําความสะอาดและฆ่าเชื้อโรค พร้อมทั้งมอบหมายให้สํานักงานสรรพสามิตพื้นที่ทั่วประเทศสํารวจจํานวนผลิตภัณฑ์ทําความสะอาดในท้องตลาดว่ามีเพียงพอต่อความต้องการของประชาชนหรือไม่
นายพชร อนันตศิลป์ อธิบดีกรมสรรพสามิต เปิดเผยว่าตามที่รัฐบาลและกระทรวงการคลังได้มีแนวนโยบายให้กรมสรรพสามิต ส่งเสริมและสนับสนุนการใช้แอลกอฮอล์หรือสุราสามทับหากนําไปผลิตเป็นผลิตภัณฑ์ทําความสะอาด โดยการให้สิทธิประโยชน์ทางภาษีในอัตราภาษีศูนย์ของสุราสามทับ (แอลกอฮอล์) เพื่อเป็นการลดต้นทุนทางภาษีและให้มีปริมาณผลิตภัณฑ์ทําความสะอาดเพียงพอต่อความต้องการของประชาชน ในการเสริมสร้างความปลอดภัยจากการติดเชื้อไวรัสโคโรนา หรือโควิด 19 โดยการให้สิทธิทางภาษีในอัตราภาษีศูนย์ของสุราสามทับ (แอลกอฮอล์) ซึ่งจากการดําเนินการดังกล่าว ส่งผลให้มีผู้มาขอซื้อแอลกอฮอล์จากผู้ผลิตโรงงานเอทานอล เป็นจํานวนไม่น้อยกว่า 29 ล้านลิตร และได้นําออกจากโรงงานเพื่อใช้ในระบบ จํานวนไม่น้อยกว่า 21.9 ล้านลิตรแล้ว (6 มีนาคม – 13 เมษายน 2563)
นอกจากนี้ ยังได้มอบหมายให้สํานักงานสรรพสามิตพื้นที่ทั่วประเทศสํารวจและรวบรวมข้อมูลผลิตภัณฑ์ทําความสะอาดในท้องตลาดทั่วไป พร้อมทั้งเผยแพร่ผ่านเว็บไซต์กรมสรรพสามิต โดยประชาชนสามารถเข้าดูได้ที่ www.excise.go.th ทั้งนี้ ประชาชนสามารถใช้เป็นข้อมูลเบื้องต้นในการ เลือกซื้อผลิตภัณฑ์ทําความสะอาดจากแหล่งจําหน่ายที่มีคุณภาพและราคาที่เหมาะสม อย่างไรก็ตาม มาตรฐานและคุณภาพการผลิตของผลิตภัณฑ์ทําความสะอาดก็ต้องเป็นไปตามที่ทางราชการกําหนด โดยกรมสรรพสามิตไม่มีส่วนเกี่ยวข้องใด ๆ เป็นเพียงข้อมูลใช้อ้างอิงเบื้องต้นเท่านั้น
อธิบดีกรมสรรพสามิต กล่าวต่อว่าได้มอบหมายให้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามสุราสามทับหรือแอลกอฮอล์ที่ไม่ได้รับอนุญาตจากกรมสรรพสามิตเพื่อนําไปผลิตเป็นผลิตภัณฑ์ทําความสะอาด สําหรับผลการตรวจค้นและจับกุม ระหว่างวันที่ 30 มีนาคม – 13 เมษายน 2563 พบว่ามีการกระทําผิด จํานวน 23 คดี คิดเป็นเงินค่าปรับ 7,177,796 บาท โดยมีของกลาง จํานวน 95,597 ลิตร
อธิบดีกรมสรรพสามิต กล่าวทิ้งท้ายว่า กรมสรรพสามิตขอความร่วมมือประชาชนร่วมเป็นส่วนหนึ่งในการป้องกันการแพร่ระบาดของโรค Covid-19 เพื่อให้สามารถก้าวผ่านภาวะวิกฤตนี้ไปได้ อย่างไรก็ตาม แอลกอฮอล์มีคุณลักษณะที่เป็นวัตถุไวไฟที่ควรต้องมีการจัดเก็บอย่างถูกต้อง โดยกรณีที่พบผู้กระทําผิดส่วนใหญ่จะจัดเก็บในบ้านพักที่สามารถพบเห็นได้โดยง่าย แต่อาจมีอันตรายจากการจัดเก็บไม่ถูกต้อง ดังนั้น เพื่อให้การผลิตแอลกอฮอล์เป็นผลิตภัณฑ์ทําความสะอาดที่มีมาตรฐานและมีความปลอดภัย หากประชาชนท่านใดทราบเบาะแสการกระทําความผิดเกี่ยวกับการจัดเก็บหรือการผลิตและจําหน่ายสุราสามทับหรือแอลกอฮอล์ที่ไม่ได้รับอนุญาต จากทางราชการ สามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th
รัฐบาลไทย-ข่าวทำเนียบรัฐบาล-ที่ประชุมรัฐมนตรีเศรษฐกิจอาเซียน เตรียมรับรองและเห็นชอบเอกสาร 7 ฉบับ เร่งเครื่องการค้าและการลงทุนระหว่างอาเซียน สหรัฐอเมริกา แคนนาดา สหภาพยุโรป และยูเรเซีย
วันพุธที่ 19 สิงหาคม 2563
ที่ประชุมรัฐมนตรีเศรษฐกิจอาเซียน เตรียมรับรองและเห็นชอบเอกสาร 7 ฉบับ เร่งเครื่องการค้าและการลงทุนระหว่างอาเซียน สหรัฐอเมริกา แคนนาดา สหภาพยุโรป และยูเรเซีย
ที่ประชุมรัฐมนตรีเศรษฐกิจอาเซียน เตรียมรับรองและเห็นชอบเอกสาร 7 ฉบับ เร่งเครื่องการค้าและการลงทุนระหว่างอาเซียน สหรัฐอเมริกา แคนนาดา สหภาพยุโรป และยูเรเซีย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 สิงหาคม 2563 ว่า ครม.เห็นชอบเอกสารในการประชุมรัฐมนตรีเศรษฐกิจอาเซียน (AEM) ครั้งที่ 52 รวม 7 ฉบับ ซึ่งจะมีการประชุมผ่านระบบ Video Conference ระหว่างวันที่ 24 - 29 สิงหาคม 2563 นี้ โดยสาธารณรัฐสังคมนิยมเวียดนามในฐานะประธานอาเซียน ปี 2563 จะเป็นเจ้าภาพ และในการประชุมครั้งนี้จะมีการรับรองร่างเอกสาร จํานวน 3 ฉบับ และให้ความเห็นชอบร่างเอกสาร จํานวน 4 ฉบับ ดังนี้
ทั้งนี้ 3 ร่างเอกสารที่จะมีการรับรอง ประกอบด้วย 1.ร่างดัชนีวัดการบูรณาการด้านดิจิทัลของอาเซียนที่มี 6 ดัชนี เช่น โลจิสติกส์และการค้าดิจิทัล การคุ้มครองข้อมูลและความปลอดภัยไซเบอร์ การชําระเงินดิจิทัลและตัวตนดิจิทัล ทักษะดิจิทัลและผู้มีความสามารถด้านดิจิทัล เป็นต้น 2. ร่างเอกสารข้อริเริ่มของรัฐมนตรีเศรษฐกิจอาเซียนและสาธารณรัฐเกาหลี สาระสําคัญ คือ อํานวยความสะดวกระหว่างการขนส่งและพิธีการศุลกากรของสินค้าจําเป็น การเดินทางข้ามพรมแดนของบุคคลธรรมดาควบคู่กับมาตรฐานด้านสุขภาพเพื่อลดผลกระทบของโควิด-19 และ 3.ร่างแผนปฏิบัติการของอาเซียน+3 ว่าด้วยการบรรเทาผลกระทบทางเศรษฐกิจจากการแพร่ระบาดของโควิด-19 เพื่อรักษาตลาดที่เปิดกว้างสําหรับการค้าและการลงทุน เสริมสร้างการฟื้นตัวทางเศรษฐกิจในภูมิภาคและเตรียมพร้อมรับมือสถานการณ์ฉุกเฉินในอนาคต
นอกจากนี้ ยังมีเอกสาร 4 ฉบับ ที่จะให้ความเห็นชอบ ได้แก่ 1)ร่างแผนการดําเนินงานภายใต้กรอบความตกลงด้านการค้าและการลงทุนระหว่างอาเซียนกับสหรัฐอเมริกา และการขยายการมีส่วนร่วมทางเศรษฐกิจปี 2563 -2564 ที่จะร่วมมือกันด้านการค้าดิจิทัล การลงทุน ความโปร่งใสและแนวปฏิบัติที่ดีในการออกกฎระเบียบ เป็นต้น 2)ร่างแผนงานเพื่อดําเนินการตามปฏิญญาร่วมระหว่างอาเซียนและแคนาดาด้านการค้าและการลงทุนปี 2564 - 2568 และ 3) ร่างแผนงานด้านการค้าและการลงทุนอาเซียน-สหภาพยุโรป (ปี 2563 – 2564) ที่รวมถึงการจัดทํากรอบกําหนดขอบเขตความตกลงการค้าอาเซียน-สหภาพยุโรป การหารือภาคธุรกิจด้วย และ 4) ร่างแผนงานความร่วมมือระหว่างอาเซียนกับคณะกรรมาธิการเศรษฐกิจยูเรเซีย สําหรับปี 2563 - 2568 และเอกสารข้อเสนอแนะสําหรับการสัมมนา “การรวมกลุ่มทางเศรษฐกิจระดับภูมิภาคในสหภาพเศรษฐกิจยูเรเซียและอาเซียน”
รองโฆษกรัฐบาลย้ํา การประชุมรัฐมนตรีเศรษฐกิจอาเซียน (AEM) ที่จะเกิดขึ้น ยืนยันถึงความพร้อมของไทย และอาเซียนและคู่ภาคี ในการเสริมสร้างความเข้มแข็งให้กับผู้ประกอบการ เตรียมความพร้อมด้านดิจิทัล ขับเคลื่อนการค้าและการลงทุนคู่ เพื่อรองรับการฟื้นตัวทางเศรษฐกิจหลังยุคโควิด-19 ด้วย
รัฐบาลไทย-ข่าวทำเนียบรัฐบาล- รัฐบาลติดตามผลการใช้ยางพาราของส่วนราชการ เร่งดูดซับปริมาณน้ำยางออกจากระบบเพื่อยกระดับราคา
วันพุธที่ 4 มีนาคม 2563
รัฐบาลติดตามผลการใช้ยางพาราของส่วนราชการ เร่งดูดซับปริมาณน้ํายางออกจากระบบเพื่อยกระดับราคา
รัฐบาลติดตามผลการใช้ยางพาราของส่วนราชการ เร่งดูดซับปริมาณน้ํายางออกจากระบบเพื่อยกระดับราคา
วันที่4มี.ค.63นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยผลการประชุมคณะกรรมการบริหารโครงการส่งเสริมการใช้ยางหน่วยงานภาครัฐครั้งที่1โดยนายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้รับมอบหมายจากนายจุรินทร์ลักษณะวิศิษฏ์รองนายกรัฐมนตรีให้ทําหน้าที่ประธานการประชุมการยางแห่งประเทศไทยรายงานต่อที่ประชุมว่าในปีงบประมาณ2563ในภาพรวมส่วนราชการมีเป้าหมายการใช้ยางพาราอยู่ที่90,378ตันงบประมาณ45,537ล้านบาทแต่ยังไม่มีหน่วยงานใดดําเนินการใช้ยางเพราะงบประมาณเบิกจ่ายล่าช้าไปหกเดือนทั้งนี้หน่วยงานที่จะมีการใช้ยางพารามากที่สุดคือกระทรวงคมนาคมจํานวน52,368ตันงบประมาณ38,558ล้านบาทนํามาใช้ทําถนนและอุปกรณ์อํานวยความปลอดภัยซึ่งได้รับการรับรองคุณภาพจากประเทศเกาหลีใต้
นายเฉลิมชัยได้กําชับที่ประชุมว่ารัฐบาลมีความตั้งใจเพิ่มปริมาณการใช้ยางพาราของหน่วยงานรัฐและที่ประชุมคณะรัฐมนตรีเมื่อ15ตุลาคมปีที่แล้วได้กําหนดเป้าหมายการใช้น้ํายางสดของภาครัฐปีละ3.3แสนตันในช่วงสามปีข้างหน้านี้ดังนั้นทุกหน่วยงานจะต้องช่วยกันคิดและเสนอว่าจะใช้ยางพาราในโครงการใดได้เพิ่มเติมอีกโดยกําชับการยางแห่งประเทศไทยให้ต้องทําหน้าที่หลักในเรื่องนี้รวมถึงให้สํานักงบประมาณและกรมบัญชีกลางช่วยดูแลเรื่องการจัดสรรงบประมาณและการกําหนดราคากลางให้สอดคล้องกับเป้าหมายรัฐบาลด้วยมากไปกว่านั้นในเรื่องการส่งเสริมการปลูกพืชทดแทนยางพารานายจุรินทร์ได้มีประเด็นสั่งการให้การยางแห่งประเทศไทยเร่งปรับแก้ระเบียบการใช้เงินกองทุนสงเคราะห์การทําสวนยางเพื่อสนับสนุนเกษตรกรในการปลูกพืชเศรษฐกิจอื่นแทนการปลูกยาง
ส่วนผลกระทบจากไวรัสโควิด19ในจีนต่อการส่งออกของไทยนั้นนางสาวรัชดากล่าวว่าจีนเป็นประเทศผู้ซื้อยางรายใหญ่ของไทยการแพร่ระบาดของไวรัสจนถึงขั้นต้องปิดเมืองในช่วงต้นปีนั้นมีผลกระทบต่อผู้ส่งออกไทยจากข้อมูลการยางแห่งประเทศไทยโรงงานผลิตหมอนและถุงมือยางพาราในหลายเมืองเช่นอู่ฮั่นปิดดําเนินการท่าเรือก็ปิดทําให้การส่งออกต้องเลื่อนออกไปคาดว่าสถานการณ์น่าจะดีขึ้นในช่วงครึ่งหลังของเดือนนี้ในขณะเดียวกันก็มีข่าวดีว่ามีโรงงานผลิตล้อยางจากจีนจะมาตั้งโรงงานในไทยเนื่องจากสงครามการค้าจีน-สหรัฐ
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่จังหวัดตรัง 8 ธันวาคมนี้ เพื่อติดตามการช่วยเหลือและแก้ไขปัญหาพร้อมพบปะให้กำลังใจผู้ประสบภัยในพื้นที่
วันพุธที่ 6 ธันวาคม 2560
นายกรัฐมนตรีเตรียมลงพื้นที่จังหวัดตรัง 8 ธันวาคมนี้ เพื่อติดตามการช่วยเหลือและแก้ไขปัญหาพร้อมพบปะให้กําลังใจผู้ประสบภัยในพื้นที่
นายกรัฐมนตรีเตรียมลงพื้นที่จังหวัดตรัง 8 ธันวาคมนี้ เพื่อติดตามการช่วยเหลือและแก้ไขปัญหาพร้อมพบปะให้กําลังใจผู้ประสบภัยในพื้นที่
พลเอก ประยุทธ์ จันทร์โอชา นายกรัฐมนตรีมีกําหนดการเดินทางไปตรวจเยี่ยมสถานการณ์อุทกภัยเพื่อติดตามการช่วยเหลือและแก้ไขปัญหาน้ําท่วม พร้อมพบปะให้กําลังใจผู้ประสบภัยจังหวัดตรัง ในวันที่ 8 ธันวาคม 2560 นี้ ทั้งนี้ ตามที่ได้เกิดฝนตกหนักอย่างต่อเนื่องในพื้นที่จังหวัดตรัง ตั้งแต่วันที่ 23 – 30 พฤศจิกายนที่ผ่านมา ประกอบกับมวลน้ําจากเทือกเขาบรรทัดด้านทิศเหนือบริเวณอําเภอทุ่งสง จังหวัดนครศรีธรรมราช ไหลลงสู่แม่น้ําตรังจํานวนมาก ส่งผลให้เกิดอุทกภัยในเขตพื้นที่อําเภอเมืองตรัง ปัจจุบันมีพื้นที่ประสบอุทกภัยแล้ว 8 อําเภอได้แก่ อําเภอนาโยง อําเภอเมืองตรัง อําเภอรัษฎา อําเภอห้วยยอด อําเภอปะเหลียน อําเภอวังวิเศษ อําเภอกันตัง และอําเภอย่านตาขาว มีราษฎรได้รับความเดือดร้อน 19,076 ครัวเรือน พื้นที่การเกษตรได้รับผลกระทบ 337,592 ไร่ ซึ่งทางจังหวัดได้ประกาศเตือนให้ประชาชนในพื้นที่เฝ้าติดตามสถานการณ์น้ําอย่างใกล้ชิด และเตรียมความพร้อมในการให้ความช่วยเหลือเบื้องต้นเพื่อบรรเทาความเดือดร้อนของประชาชนแล้ว
โดย นายกรัฐมนตรีพร้อมคณะจะลงพื้นที่เยี่ยมสถานการณ์อุทกภัยเพื่อติดตามการช่วยเหลือและแก้ไขปัญหาน้ําท่วม พร้อมพบปะให้กําลังใจผู้ประสบภัยอําเภอเมืองตรัง และอําเภอรัษฏา มีกําหนดการดังนี้
ช่วงเช้า เวลา 07.00 น. นายกรัฐมนตรีพร้อมคณะเดินทางโดยเครื่องบิน Embraer บ.ท. 135 จากท่าอากาศยานทหาร 2 กองบิน 6 (บน.6) ไปยังท่าอากาศยานตรัง จากนั้นเดินทางไปยังสะพานคลองช้าง ตําบลบางรัก อําเภอเมืองตรังเพื่อรับฟังบรรยายสรุปโครงการระบบระบายน้ําแม่น้ําตรัง และเดินทางต่อไปยังโรงเรียนจุฬาภรณราชวิทยาลัย โดยนายกรัฐมนตรีจะมอบถุงยังชีพให้แก่ผู้ประสบภัย และลงเรือเยี่ยมให้กําลังใจพร้อมมอบถุงยังชีพแก่ผู้ประสบภัย บริเวณแยกหนองบัว ตําบลนาตาล่วง
ช่วงบ่าย นายกรัฐมนตรีพบปะให้กําลังใจพร้อมมอบถุงยังชีพแก่ผู้ประสบภัย ณ วิทยาลัยสาธารณสุขสิรินธร ตําบลควนธานี อําเภอกันตัง จากนั้น เดินทางโดยเฮลิคอปเตอร์ไปยังค่ายเทพสตรีศรีสุนทร ตําบลกะปาง อําเภอทุ่งสง จังหวัดนครศรีธรรมราช เพื่อเดินทางต่อไปยังโรงเรียนรัษฎา ตําบลคลองปาง อําเภอรัษฎา จังหวัดตรัง และตรวจเยี่ยมให้กําลังใจผู้ประสบภัยพร้อมมอบถุงยังชีพ
หลังจากนั้น ในเวลาประมาณ 16.00 น. นายกรัฐมนตรีพร้อมคณะออกเดินจากท่าอากาศยานตรังกลับกรุงเทพมหานคร
----------------------------------------
รัฐบาลไทย-ข่าวทำเนียบรัฐบาล- กรมสรรพสามิตดำเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
วันศุกร์ที่ 30 พฤศจิกายน 2561
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 23 - 29 พฤศจิกายน 2561 พบการกระทําผิด จํานวน 547 คดี คิดเป็นเงินค่าปรับ 9.66 ล้านบาท
นายณัฐกร อุเทนสุต ผู้อํานวยการสํานักแผนภาษี ในฐานะรองโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 23 - 29 พฤศจิกายน 2561) พบว่ามีการกระทําผิด จํานวน 547 คดี คิดเป็นเงินค่าปรับ 9.66 ล้านบาท โดยแยกเป็น
- สุรา จํานวน 290 คดี คิดเป็นเงินค่าปรับ 2.60 ล้านบาท
- ยาสูบ จํานวน 138 คดี คิดเป็นเงินค่าปรับ 2.33 ล้านบาท
- ไพ่ จํานวน 10 คดี คิดเป็นเงินค่าปรับ 0.07 ล้านบาท
- น้ํามันและผลิตภัณฑ์น้ํามัน จํานวน 41 คดี คิดเป็นเงินค่าปรับ 1.34 ล้านบาท
- น้ําหอม จํานวน 2 คดี คิดเป็นเงินค่าปรับ 0.01 ล้านบาท
- รถจักรยานยนต์ จํานวน 49 คดี คิดเป็นเงินค่าปรับ จํานวน 1.34 ล้านบาท
- สินค้าอื่น ๆ จํานวน 17 คดี รวมเป็นเงินค่าปรับ 1.97 ล้านบาท
โดยมีของกลางแยกเป็นน้ําสุรา จํานวน 6,369.000 ลิตร ยาสูบ จํานวน 3,881 ซอง ไพ่ จํานวน 352 สํารับ น้ํามันและผลิตภัณฑ์น้ํามัน จํานวน 8,065.000 ลิตร น้ําหอม จํานวน 508 ขวด รถจักรยานยนต์ จํานวน 29 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-คลังจับมือ 3 สมาคมอสังหาฯ จัดแคมเปญระบายสต๊อกคงค้าง
วันศุกร์ที่ 1 พฤศจิกายน 2562
คลังจับมือ 3 สมาคมอสังหาฯ จัดแคมเปญระบายสต๊อกคงค้าง
คลังจับมือ 3 สมาคมอสังหาฯ จัดแคมเปญกระตุ้นยอดซื้อ เพื่อระบายสต๊อกคงค้าง แนะหารือ ธปท. ผ่อนเกณฑ์วงเงิน 5 หมื่นล้านของ ธอส. สามารถกู้เต็มร้อยเปอร์เซ็นต์ ลุ้นค่าธรรมเนียมโอนมหาดไทยประกาศใช้เร็วที่สุด
นายชาญกฤช เดชวิทักษ์ ผู้ช่วยรัฐมนตรีประจํานายกรัฐมนตรี (ปฎิบัติงานกระทรวงการคลัง) เปิดเผยว่า จากการหารือกับผู้บริหารของธนาคารอาคารสงเคราะห์ สมาคมอสังหาริมทรัพย์ไทย สมาคมอาคารชุดไทย สมาคมธุรกิจบ้านจัดสรร และผู้ประกอบการอสังหาริมทรัพย์ ทั้งขนาดเล็ก กลาง และใหญ่ เพื่อผลักดันให้มาตรการอสังหาริมทรัพย์ฯ ของรัฐบาล ช่วยระบายสต๊อกคงค้างของผู้ประกอบการไม่ให้ทรุดตัวลงไปมากกว่าปัจจุบัน โดยภาคเอกชนขอให้กระทรวงการคลังประสานกับกระทรวงหาดไทย เรื่องประกาศลดค่าธรรมเนียมการโอนและจดจํานอง ขณะนี้อยู่ระหว่างการพิจารณาของคณะกรรมการกฤษฎีกา และขอให้กระทรวงการคลังประสานกับ ธปท. เพื่อขอผ่อนปรนกฎเกณฑ์ LTV เฉพาะกลุ่มของสินเชื่อซื้อบ้านจาก ธอส. วงเงิน 50,000 ล้านบาท เพื่อให้ขอกู้ได้เต็ม 100 เปอร์เซ็นต์ของมูลค่าบ้านไม่เกิน 3 ล้านบาท
“คลังเตรียมร่วมกับผู้ประกอบการอสังหาริมทรัพย์ฯ เตรียมจัดแคมเปญใหญ่โค้งสุดท้ายปลายปี เพื่อให้ผู้ประกอบการจัดโปรโมชั่นใหญ่ ลด แลก แจก แถม ผ่านมาตรการของรัฐบาล หวังระบายบ้านค้างสต๊อค 35,000 ยูนิต การออกมาตรการครั้งนี้ คาดว่าจะช่วยกระตุ้น ภาคอสังหาริมทรัพย์ฯ ในช่วงไตรมาส 4 ไม่ให้ทรุดตัวมากตามที่คาดการณ์ไว้ ทั้งนี้ คาดการณ์ว่าภาคอสังหาฯยังขยายตัวได้ร้อยละ 5 -7 ในปี 63 เพราะกลุ่มบ้านราคาไม่เกิน 3 ล้านบาท มีสัดส่วนในตลาดถึงร้อยละ 60 ของอสังหาฯ ทั้งระบบ” นายชาญกฤช กล่าว
หลังจาก ครม. เห็นชอบมาตรการกระตุ้นอสังหาริมทรัพย์ เพื่อลดภาระค่าใช้จ่ายให้แก่ประชาชน ด้วยการลดค่าธรรมเนียมการโอนจากเดิมร้อยละ 2 เหลือร้อยละ 0.01 และลดค่าธรรมเนียมการจดจํานองอสังหาริมทรัพย์จากเดิมร้อยละ 1 เหลือร้อยละ 0.01 สําหรับการซื้อขายที่อยู่อาศัยที่ดินพร้อมอาคารหรือห้องชุด ราคาไม่เกิน 3 ล้านบาทต่อหน่วย และการจดทะเบียนการโอนและการจดจํานองอสังหาริมทรัพย์ซึ่งเป็นที่อยู่อาศัยต้องดําเนินการในคราวเดียวกัน โดยมีระยะเวลานับตั้งแต่วันที่ประกาศกระทรวงมหาดไทยมีผลบังคับใช้ถึงวันที่ 24 ธันวาคม 2563 รวมทั้งมาตรการสินเชื่อเพื่อที่อยู่อาศัยของธนาคารอาคารสงเคราะห์ (ธอส.) ดอกเบี้ยพิเศษ 2.5% คงที่ในช่วง 3 ปีแรก วงเงิน 50,000 ล้านบาท
นายพรนริศ ชวนไชยสิทธิ์ นายกสมาคมอสังหาริมทรัพย์ไทย กล่าวว่า เมื่อภาคเอกชนได้ร่วมกันจัดแคมเปญใหญ่ บวกกับมาตรการช่วยเหลือของรัฐบาลในครั้งนี้ จะส่งผลต่ออุตสาหกรรมหลายด้าน ทั้งเฟอร์นิเจอร์ ก่อสร้าง ตกแต่งภายใน และอีกหลายสาขา ทําให้ภาพรวมเศรษฐกิจดีขึ้น จึงคาดว่าปีนี้จะมียอดขายประมาณ 210,000 ยูนิต ใกล้เคียงกับปีก่อนที่ 196,000 ยูนิต
นางอาภา อรรถบูบูรณ์วงศ์ นายกสมาคมอาคารชุดไทย ยอมรับว่ายอดขายที่อยู่อาศัยประเภทคอนโดมิเนียมชะลอตัวร้อยละ 20 และยอดขายที่อยู่อาศัยประเภทบ้านจัดสรรลดลงเล็กน้อย เมื่อมีมาตรการกระตุ้นภาคอสังหาฯ ของรัฐบาลออกมา จะช่วยพยุงให้กลุ่มอสังหาฯ ไม่ทรุดตัวไปมากตามที่กังวล อย่างไรก็ตาม การซื้อบ้านไม่เหมือนกับการซื้อสินค้าทั่วไป เพราะกว่าจะโอนได้มีหลายขั้นตอน ฉะนั้น ยอดการโอนบ้านจากการซื้อขายช่วงปลายปี น่าจะทํานิติกรรมแล้วเสร็จได้ในเดือนมกราคม 2563 นับว่าเป็นผลบวกทางจิตวิทยาให้ภาคอสังหาฯ อย่างแน่นอน
https://www.facebook.com/MoFNewsStationThailand/posts/1206472196224761
https://twitter.com/pr_mof/status/1190168058737782785?s=20